Zazakipediya:Edet u tore

Dost u embazêno, nuştox u wendoxêno, şıma zanê her şar bı zıwan u kültürdê xo ya pêra yeno abırnayenı. Qe ê şarê çaredê cı dı nênuşneno ka no Almano, Emeriqano, İngılızo, Erebo, Tırko nêza çıçiyo. Şıma zanê lezo en gırd lezê zıwandê kesi, sınasnamedê kesi, welatê kesi, kültürdê kesi u herwınayo. Xoverdayena gırsı naya, ê nê çiyana. Şıma zanê zıwan bahro, bêbıno u kesi bınê cı nêdiyo. Veri xeylê şaran, mesela Tırkan u Kürdana qürfê xo bı maya kerdê u vatê zıwanê şıma çend qıseyo. Labırê ewro kes nêşeno na juwerı ma rê vajo. Newe bı seyana, bı hezarana wendox u nuştoxê ma estê. Bı seyana kıtabê ma estê.

Na ju zi vanê kes xo vira nêkero. En weş kes derd u külanê xo, şewatey zerida xo, heskerdena xo, sinayena xo, meramê zeri u ê pizedê xo ancax bı zıwandê marda xo ya bêqısur ano zıwan. Zıwanê kesi bıbo kes bılbılo, zıwanê kesi çınêbo kes lalo. Çiyo kı kesi tariyey ra vejeno roşnayi zıwanê kesiyo. Qandê coy ez zaf u zaf qimet dana, zıwandê xo, şardê xo, welatê xo, kültür, edet u toreyandê xo. Ez zana heme zey mınê u mı ra vêşiyê. Labırê vanê kes na heskerdena xo xo pizedı nêverdo u bıdo teber. Bınuşno u xet kero. Na ju wezifey ma yo. Mı na des-pancês (10-15) seran miyan dı nezdi vist (20) kıtaban nuşnayê. Ninan ra hewt teney çap biyê ê bini zi vınderdeyê. Ê kı çap biyê ê hemını zi perey çapkerdenı u postaya olvazan rê rı’tenı heme bı qırda xo ra bırnayê u dayê. Ez texmin kena tay bo zi, kemi bo zi mı wezifey xo hemberdê şardê xo dı ardo ca. Kam çı nengi çineno wa bıçino, kam se vano wa vajo. Dewa kı asena ayrê qılawız lazım niyo. Heme çi meydan dı ro. Semedê mınê nê nuşti nuşn!

Ayenı, gazınê mı estê u ez wazena her şarê ma bı zıwandê xo ya çi bınuşno. Heme çi ma vejo awı ser u zelal kero. Şıma çıçi zanê ey bınuşnê, wa şarê bini bı maya qürfanê xo nêkerê. Kes gazınanê xo şardê xo rê keno. Ma yê kedı (emeg) danê u nuşnenê, belki qe keso zi nêwaneno u keda ma ya veng şına. Beno tey kemey u şaşey bıbo. Labırê ma dest ra hend yeno.

Nuştoğ: Koyo Berz

 Sêwrege ra taê nımuney 
 Veyvı u veyve
 Sınet u Kerwayinı
 Roşani
 Roşanê Kormışkani
 Roşanê Roci
 Roşanê Heciyan
 Roşanê Eşuri
 Edet u torê bini
 Kerge
 Palikerdenı u Cıwên
 Veyvey Bılxülan
 Sirık Rıjnayenı
 Xışıkı
 Peme vetenı
 Kınci rıjnayenı
 Wereyamyayeney
 Hewadayena Cenazan
 Mewlud u Sedeqe
 Piyakerdena Dewıjan
 Veyvey danugı
 Şahi
 Çarşemeyo Siya
 Dayena Qeçkan
 Tewafkerdena Ziyaret u Tırban
 Taê Roşanê Amnani
 Vijyayena Deşti

Kategoriye:Edet u tore